EkBass/fiwiki-20250220-pages-articles huggingface dataset:
Marguerite Walfridson

Marguerite Walfridson (o.s. Nystén; 1929 Porvoo – 2012) oli suomenruotsalainen kirjailija, taiteilija ja suunnittelija, joka keskittyi töissään erityisesti kotiympäristöön. Walfridson opiskeli 1947–1951 Ateneumissa. Vuodesta 1951 hän asui Ruotsissa. Hänen kirjansa keskittyivät kasveihin ja erityisesti ruukku- ja maustekasveihin. Hän kirjoitti myös keittokirjoja ja suunnitteli Ikealle ja Höganäsille. ==Teoksia== *Farliga Växter, 1961 *Blommor Hemma, 1981, 1993 *Doft, 1993 *Matsvampar och Svampmat, 1984, 1992 *Krydderi, 1986 *Mitt Portugal, 1991 *Matlycka, 1992 *Marguerites "vilda" mat, 1983 *Madeira - min blommande ö, 1994 *Marinader och vinägretter, 1998 *Huskurer, 1997 *Kryddor, 1998 *Trädgård i kruka, 1999 *Lyckas med dina krukväxter, 2001 *Njut av livet och må bättre, 2001 *Stora boken om perenner, 2002 *Huskurer och läkekonster 2004 *Kärlekens huskurer * Huskurer och läkekonster, 2007 ==Suomeksi== *Terveeksi kotikonstein; suom. Minna Penttinen, 2007 * Huonekasvit kukoistamaan; suom. Sirkka-Liisa Sjöblom, 2002 *Oliiviöljyä & valkosipulia : historiaa, taikauskoa, viljelyä, ruokaohjeita; 1996 *Mausteikkuna : yrttejä ja mausteita sekä yrteillä maustettua ruokaa; suom. Hilppa Lappalainen, 1995 *Yrteillä makujen maailmaan; suom. Kirsti Tanner ; 1994 *Ruukkupuutarha; suom. Hannele Vainio ; [valokuvat ja piirrokset: Marguerite Walfridson 1994 *Ryytimaa, 1988 *Ruukkukasveja ja leikkokukkia ; suom. Matti Erkamo ja Katri Laurila 1981 ==Lähteet== * ===Viitteet=== Luokka:Keittokirjailijat Luokka:Suomenruotsalaiset kirjailijat Luokka:Ruotsalaiset tietokirjailijat Luokka:Vuonna 1929 syntyneet Luokka:Vuonna 2012 kuolleet
Kaies Ghodhbane

Kaies Biu Bannour Ghodhbane (, s. 7. tammikuuta 1976 Ksar Hellal, Tunisia) on tunisialainen apuvalmentaja ja entinen jalkapalloilija, pelipaikaltaan puolustava keskikenttäpelaaja. Hän pelasi suurimman osan urastaan kotimaassaan Tunisiassa ja neljän kauden ajan Turkissa. ==Ura== Ghodhbanen ensimmäinen maaottelu oli 16. tammikuuta 1996 Mosambikia vastaan. Sen jälkeen hän on kuulunut maajoukkueen vakiokokoonpanoon. Hän on ollut mukana neljissä peräkkäisissä Afrikan-mestaruuskilpailuissa, 1996 olympialaisissa, 2002 ja 2006 MM-kisoissa sekä 2005 Maanosaliittojen Cupissa. Ghodhbane on pelannut 93 maaottelua, joissa hän teki kuusi maalia. ===Valmentajana=== Ghodhbanen valmennusura sai alkunsa 27. toukokuuta 2009, jolloin ES Sahel ilmoitti hänen olevan joukkueen valmennusvastuun saaneen Lotfi Rhimin apulaisvalmentaja.Kaïs Ghodhbane secondera Lotfi Rhim ! Etoile du Sahel.com 27.5.2009. Viitattu 29.5.2009 ==Saavutukset== ===Seurajoukkueissa=== * CAF Cup: 1995, 1999 * Tunisian cup: 1996 * Tunisian mestaruus: 1997, 2007 * Afrikan Cup-voittajien cup: 1997 * Afrikan Super Cup: 1998 ===Maajoukkueessa=== * Afrikan–mestaruus: 2004 ** Hopeaa: 1996 == Lähteet == == Aiheesta muualla == * Weltfussball * National Football Teams * Ghodhbane ES Sahelin sivustolla Luokka:Tunisialaiset jalkapalloilijat Luokka:Tunisialaiset jalkapallovalmentajat Luokka:Jalkapallon Afrikan mestarit Luokka:Vuonna 1976 syntyneet Luokka:Elävät henkilöt
Quebrada de Humahuaca

pienoiskuva|Kuvaa Quebrada de Humahuaca -laaksosta Quebrada de Humahuaca on kapea 155 kilometriä pitkä vuoristolaakso Jujuyn maakunnassa Luoteis- Argentiinassa 1 649 kilometrin päässä Buenos Airesista. Alue on ollut taloudellisen, sosiaalisen ja kulttuurisen kanssakäymisen risteys. Metsästäjä- keräilijät asuttivat laakson jo 10 000 vuotta sitten, mistä on olemassa merkittäviä arkeologisia jäänteitä. Inkat käyttivät aluetta karavaanireittinä 1400-luvulla ja se oli myös tärkeä linkki Río de la Platan ja Perun varakuningaskunnan välillä. pienoiskuva|Tilcara pienoiskuva|vasen|Hornocal Quebrada de Humahuaca valittiin Unescon maailmanperintöluetteloon vuonna 2003. ==Lähteet== ==Aiheesta muualla== *Quebrada de Humahuaca UNESCOn sivuilla Luokka:Unescon maailmanperintökohteet Argentiinassa Luokka:Jujuyn maakunta
Koalitio

Koalitio (latinasta coalitio) tarkoittaa liittoa tai yhteenliittymää. * Politiikassa koalitio on puolueiden tai ryhmittymien yhteenliittymä, esimerkiksi koalitiohallitus. Etenkin poliittisten puolueiden hallitusyhteistyötä varten solmima liitto. * Sotilaallisesti koalitio on liittoutuma valtioiden välillä. * Halukkaiden koalitio, Yhdysvaltain kokoama liitto Irakin sotaa tukeneista maista.
ArcelorMittal

ArcelorMittal S.A. on maailman suurin teräksen tuottaja, joka syntyi vuonna 2006 kahden teräsyhtiön (Mittal Steel ja Arcelor) fuusiona. ArcelorMittalin pääkonttori sijaitsee Luxemburgissa, missä aiemmin sijaitsi Arcelorin pääkonttori. Mittalin aiempi pääkonttori oli puolestaan Rotterdamissa. Yhdistymisen aikoihin Arcelorilla oli noin 94 000 ja Mittalilla noin 172 000 työntekijää. ArcelorMittal toimii noin 60 maassa, joista sillä on tehtaita 18 maassa. Yhtiön hallituksen puheenjohtaja, pääjohtaja ja pääomistaja, Intiassa syntynyt Lakshmi Mittal on yksi maailman rikkaimmista ihmisistä. == Lähteet == == Aiheesta muualla == * ArcelorMittal Luokka:AEX-indeksi Luokka:CAC 40 -indeksi Luokka:Euronext 100 -indeksi Luokka:Teräsyhtiöt Luokka:Pörssiyhtiöt Luokka:IBEX 35 -indeksi
Erich Priebke

Erich Priebke (29. heinäkuuta 1913 Hennigsdorf, Brandenburg, Saksan keisarikunta – 11. lokakuuta 2013 Rooma, Italia) oli saksalainen Gestapon kapteeni (Hauptsturmführer), joka tuomittiin Italiassa vuonna 1944 tapahtuneista sotarikoksista. Priebke otti osaa Ardeatinen luolien massamurhaan Rooman lähistöllä 24. maaliskuuta 1944. 335 italialaista siviiliä surmattiin siellä kostoksi partisaaniryhmän surmattua 33 saksalaissotilasta Roomassa. Teloitusta johtivat saksalaisupseerit Herbert Kappler, Priebke sekä Karl Hass, listan tapettavista oli laatinut italialainen poliisipäällikkö Pietro Caruso. Tapahtumista julkaistiin kirja Kuolema Roomassa vuonna 1967 ja George P. Cosmatoksen ohjaama elokuva Suuri joukkoteurastus vuonna 1973. Natsien tappion jälkeen Priebke pakeni Argentiinaan, jossa hän piilotteli yli 50 vuotta. Vuonna 1994 Priebke antoi Argentiinassa haastattelun ABC-Newsin toimittajalle, jonka jälkeen hänet vangittiin ja lennätettiin Italiaan. Hänet tuomittiin elinkautiseen vankeuteen, mutta häntä ei lähetetty vankilaan korkean iän takia vaan oli kotiarestissa. ==Kohut== Vuonna 2007 ilmeni, että joku oli teettänyt Suomen postin omakuvapostimerkkipalvelulla postimerkkejä Priebken kuvalla ja lähettänyt niitä Priebken pojallekin. Asiasta nousi kohu Argentiinassa. Kesäkuussa 2007 Erich Priebkelle myönnettiin italialaisen maistraatin työlupa toimia konttorityöntekijänä ja kieltenkääntäjänä paikallisessa lakimiestoimistossa. Vastalauseiden jälkeen lupa peruttiin.Reuters 19.6.2007 ==Lähteet== ==Aiheesta muualla== * * *An interview with the Evil. A journey in the Italian forbidden memory - Academia.edu Luokka:SS-sotilaat Luokka:Sotarikoksista vankeuteen tuomitut Luokka:Vuonna 1913 syntyneet Luokka:Vuonna 2013 kuolleet Luokka:Yli satavuotiaiksi eläneet saksalaiset
Alahuone

Alahuone voi tarkoittaa: *Yleisnimenä kaksikamarisen parlamentin alempaa kamaria, joka usein nimetty edustajainhuoneeksi tai kansalliskokoukseksi. *Britannian parlamentin alahuonetta, englanniksi "House of commons", joka on kansan valitsema kamari. *Japanin parlamentin alahuonetta. ==Lähteet==
Ylähuone

Ylähuone voi tarkoittaa: * Yleisnimenä kaksikamarisen parlamentin ylempää kamaria, josta usein käytetään nimitystä senaatti ja jonka jäsenet liittovaltioissa edustavat osavaltiota. * Britannian parlamentin ylähuonetta, (englanniksi "Upper House" tai "House of Lords"), jonka jäsenet ovat arvonsa perusteella itseoikeutettuja. * Japanin parlamentin ylähuonetta. ==Lähteet==
Ischigualasto

Ischigualasto on luonnonmuodostuma ja luonnonpuisto San Juanin maakunnassa Luoteis-Argentiinassa. Ischigualaston luonnonpuisto on suurudeltaan noin 603,7 km² ja se valittiin Unescon maailmanperintölistalle yhdessä viereisen Talampayan kansallispuiston kanssa vuonna 2000. Alue sijaitsee noin 1 300 metriä merenpinnan yläpuolella ja siellä vallitsee aavikkoilmasto. Kasvillisuus koostuu lähinnä pensaista ja kaktuksista. Ilmasto on todella kuiva ja suurin osa sateista tulee kesäisin. Lämpötilan vaihtelut ovat alueella äärimmäisiä, sillä lämpötila on kylmimmällään -10 ja lämpimillään 45 °C. ==Alueen fossiililöydöt== Ischigualastossa sijaitsee merkittäviä triaskautiset jäännöksiä, joihin lukeutuvat vanhimmat dinosaurusten fossiileja. Alue tunnetaan maailman ainoana paikkana, jossa lähes koko triaskausi on kiviesiintymien ketjussa. Kuiva autiomaa muodostuman ympärillä tunnetaan nimellä Valle de la Luna ("Kuun laakso"). Myöhäistriaskaudella alue oli kuitenkin vulkanologisesti aktiivista tulvatasankoa, jonka vuotuinen sademäärä oli suuri. Kasvisto oli monimuotoista. Alueelta on löytynyt merkittäviä tetrapodien jäännöksiä. Dinosauruksia Ischigualaston fossiileista on vain 6 %, mutta näihin lukeutuvat varhaisia näytteitä kahden merkittävän kehityslinjan (linnunlantioisten ja liskonlantioisten) edustajista. Lihaa syövän arkosaurin Herrerasauruksen fossiilit ovat dinosauruksista yleisimpiä. Lisäksi alueelta on löytynyt myös mm. Eoraptorin jäännöksiä. ==Lähteet== == Aiheesta muualla == *Ischigualasto ja Talampayan kansallispuisto Unescon sivuilla *Parque Provincial Ischigualasto *Localities of the Triassic: Ischigualasto Luokka:Argentiinan maantiede Luokka:Unescon maailmanperintökohteet Argentiinassa Luokka:San Juanin maakunta (Argentiina)
Keskuskomitea (kommunistiset puolueet)

Keskuskomitea on korkein päätöksentekoelin kommunistisissa puolueissa puoluekokousten istuntojen välillä. Se on osa byrokratiaa, joka päättää puolueen politiikasta. Keskuskomitean toimeenpanevaa johtoelintä kutsutaan politbyrooksi. Politbyroo tunnettiin Neuvostoliitossa nimityksellä puhemiehistö vuosina 1952–1966. Keskuskomiteat hyväksyvät politbyroon jäsenten ja sihteerien vaalit. ==Venäjän sosialistisen työväenpuolueen keskuskomitea== NKP:tä edeltäneen Venäjän sosiaalidemokraattisen työväenpuolueen keskuskomitean koostumus 1900-luvun alussa: * Vuonna 1903 (II. puoluekokous): * Vuosi 1906 (IV. puoluekokous): 7 menševikkiä, 3 bolševikkia, Iskra-lehden toimituksen edustus, edustajia juutalaisesta ammattiyhdistysliikkeestä, puolalaisia ja lättiläisiä sosiaalidemokraatteja * Vuosi 1907 (V. puoluekokous): 14 jäsentä - 5 bolševikkia, 4 menševikkiä, 2 ”bundistia”, 2 puolalaista ja yksi liettualainen sosiaalidemokraatti. * Vuosi 1917 (huhtikuun kokous) 9 bolsevikkijäsentä: Lenin, Zinovjev, Kamenev, Miljutin, Nogin, Sverdlov, Smilga, Stalin, Fedorov. * Vuosi 1917 (VI. puoluekokous): 21 jäsentä, mm. Lenin, Zinovjev, Kamenev, Trotski, Nogin, Kollontai, Stalin, Sverdlov, Rykov, Buharin). Nämä henkilöt valitsivat ensimmäisen politbyroon. Keskuskomitealle luotiin sihteeristö. ==Katso myös== *Neuvostoliiton toimeenpaneva keskuskomitea ==Lähteet== Luokka:Kommunistiset puolueet Luokka:Kommunistiset käsitteet
Gzip

gzip eli GNU zip on GNU-projektin pakkausohjelma, jonka loivat Jean-loup Gailly ja Mark Adler. Versio 0.1 julkaistiin 31. lokakuuta 1992 ja versio 1.0 seurasi helmikuussa 1993. gzip käyttää DEFLATE-algoritmia, joka kehitettiin patentoidun LZW-algoritmin korvaajaksi. Algoritmi on dokumentoitu , ja -standardeissa. Sama pakkaus on toteutettu zlib-kirjastossa. gzip pakkaa vain yhden tiedoston kerrallaan. Tästä syystä sitä käytetään usein yhdessä tar- ohjelman kanssa; tar-ohjelmalla paketoidaan useita tiedostoja yhdeksi tiivistämättömäksi paketiksi, joka pakataan gzipillä. gzip toimii monien Unix- ohjelmien tavoin myös suodattimena, jolloin se lukee syötteenään pakkaamatonta dataa, jota esim. tar osaa tulostaa, ja tulostaa sen pakattuna. gzipiä käytetään myös tiedon siirtämiseen HTTP-protokollalla; useimmat WWW-selaimet osaavat tukea gzip-pakkausta automaattisesti, jolloin sitä tukeva palvelin voi pakata gzipillä tai zlib-kirjaston avulla lähettämänsä datan siten, että selain purkaa sen automaattisesti eikä käyttäjä välttämättä edes tiedä tiedon tulleen pakattuna. Etuna tästä on tiedonsiirron nopeutuminen. Gzipin tiedostopääte on `.gz`; gzipin ja tarin yhdistelmän tiedostopäätteitä ovat `.tgz` ja `.tar.gz`. gzip kehitettiin Unixiin kuuluvan compress-ohjelman tehokkaammaksi seuraajaksi. Sitä myöhemmin on kehitetty mm. bzip2 ja lzma -ohjelmat, jotka eivät ole onnistuneet korvaamaan gzipiä. gzipistä on vaihtoehtoinen toteutus pigz (parallel gzip), joka rinnnakkaistuu useille prosessoreille ja sisältää uuden tehdokkaamman ja paljon hitaamman pakkausmenetelman (zopfli, -11).https://zlib.net/pigz/ ==Lähteet== Luokka:Pakkausohjelmat Luokka:GNU-projektin ohjelmat
Mad Butcher

Mad Butcher on saksalaisen thrash metal -yhtye Destructionin toinen EP, joka julkaistiin vuonna 1987. ==Kappaleet== # # # # ==Kokoonpano== * Marcel "Schmier" Schirmer – basso, laulu * Mike Sifringer – kitara * Harry Wilkens – kitara * Oliver "Olli" Kaiser – rummut == Aiheesta muualla == * * Luokka:Vuoden 1987 EP:t Luokka:Destructionin albumit
Eternal Devastation

Eternal Devastation on saksalaisen thrash metal -yhtye Destructionin toinen albumi, joka julkaistiin vuonna 1986. ==Kappaleet== # # # # # # # ==Kokoonpano== *Mike Sifringer – kitara *Marcel "Schmier" Schirmer – basso, laulu *Thomas "Tommy" Sandmann – rummut == Aiheesta muualla == * * Luokka:Destructionin albumit Luokka:Vuoden 1986 albumit
Tiago Mendes

Tiago (oik. Tiago Cardoso Mendes, s. 2. toukokuuta 1981, Viana do Castelo, Minho-Lima, Região Norte, Portugali) on portugalilainen jalkapalloilija. Hänen pelipaikkansa oli keskikentällä. Tiago lopetti pelaajauransa kauden 2016–2017 jälkeen. 183 senttimetriä pitkä Tiago on edustanut urallaan Sporting Bragaa ja Benficaa kotimaassaan sekä englantilaista Chelseaa, johon hänet hankki maanmies José Mourinho 12 miljoonan euron siirtosummalla. Aiemmin Benfica oli maksanut Tiagosta Bragalle 10 miljoonaa. Viimeiset vuotensa hän pelasi espanjalaisessa Atlético Madridissa. Tiagon seurajoukkueuran parhaita saavutuksia ovat Portugalin Cupin voitto (2004), Englannin mestaruus (2005), Englannin Liigacupin voitto (2005), FA Community Shieldin voitto (2005) sekä Ranskan mestaruus (2006). Portugalin maajoukkueessa Tiago debytoi vuonna 2002. Yhteensä 26 maaottelua pelannut keskikenttämies oli mukana myös MM-kisoissa 2006. == Lähteet == == Aiheesta muualla == *Tiago FootballDatabase- tietokannassa Luokka:Portugalilaiset jalkapalloilijat Luokka:Vuonna 1981 syntyneet Luokka:Elävät henkilöt
Kilpikonnalaiva

Kilpikonnalaivat tai geobuksonit (hangeul: 거북선, Geobukseon) olivat korealaisia panssaroituja sotalaivoja. Niitä pidetään ensimmäisinä esiteollisina panssarilaivoina. Kilpikonnalaivojen ensimmäisiä versioita tehtiin 1400-luvulla. Japanin hyökkäykset Koreaan (1592–1598) loivat tarpeen uusille kilpikonnalaivoille. Uudistetun mallin suunnitteli korealainen amiraali Yi Sun-sin ja hän myös käytti niitä menestyksekkäästi japanilaisia vastaan. Kilpikonnalaivoja oli Korean merivoimilla 1800-luvulle saakka. Kilpikonnalaiva oli monikantinen, 30-35 metrinen alus, jota voitiin voitiin soutaa tai ajaa purjeilla. Se oli varustettu useilla eri tyyppisillä tykeillä. Kansi oli peitetty puisella katolla ja sitten peitetty rautalevyillä, joissa oli piikkejä. Tämän seurauksena laivavaltauksesta eli entraamisesta, joka oli ollut japanilaisten merisotataktiikka, tuli lähes mahdotonta. Aluksen keulassa olevasta lohikäärmeenpäästä pystyttiin saamaan liekkejä. Amiraali Yi Sun-sin käytti alusta siten, että ajoi sillä Japanilaisten laivasto-osaston keskelle ja tuhosi tykeillä vihollisaluksia lähitaistelussa. ==Lähteet== == Aiheesta muualla == Luokka:Laivatyypit Luokka:Joseon
Pussisika

Pussisika (Chaeropus ecaudatus) on Chaeropodidae-heimon ainoa, vielä 1920-luvulla elänyt australialainen pussieläinlaji. == Koko ja ulkonäkö == Pussisika oli noin rotan kokoinen ja melko pitkäkarvainen, ohut turkki oli sekäpuolelta vaaleanruskea, vatsan alueelta valkoinen tai puhtaan kellanruskea. Hännän kärkikarvat muodostivat harjamaisen tupsun. Pää oli iso ja kuono erittäin kapea. Etukäpälien toinen ja kolmas varvas olivat voimakkaammin kehittyneet, niissä oli paksut polkuanturat ja ne olivat sorkkamaiset. takakäpälistä puuttui ensimmäinen varvas, viides oli mitättömän pieni, ja erittäin kookkaassa neljännessä varpaassa oli iso, voimakas kynsi sekä hyvin kehittynyt kaviomainen polkuantura. Suhteellisen pitkien ja hoikkien käpäliensä avulla pussisika liikkui muihin pussimäyriin verrattuna harvinaisen kepeästi pikemminkin kauriin kuin sian tavoin. == Lähteet == Luokka:Pussimäyrät Luokka:Sukupuuttoon kuolleet nisäkkäät
Mark Bresciano

Mark "Marco" Bresciano (s. 11. helmikuuta 1980 Melbourne, Australia) on australialainen jalkapalloilija, joka pelaa Italian Serie A:ssa SS Lazion joukkueessa. Pelipaikaltaan hän on keskikenttäpelaaja. Brescianon isä on italialainen ja äiti kroatialainen. Hän aloitti jalkapallouransa Australian Carltonissa kaudella 1998–1999. Tämän jälkeen hän siirtyi Serie B:ssä pelanneeseen Empoliin. Kolmen Empolissa vietetyn kauden jälkeen Parma osti hänet noin kahdeksalla miljoonalla eurolla. Kaudella 2003–2004 Bresciano oli kahdeksalla maalillaan eniten maaleja tehnyt keskikenttäpelaaja. Hän pelasi Parmassa neljä kautta ja siirtyi vuonna 2006 Palermoon. 3. heinäkuuta 2010 Bresciano siirtyi Palermosta Lazioon vapaalla siirrolla ja teki kahden vuoden sopimuksen Lazion kanssa. Brescianon ensimmäinen maali Lazion paidassa syntyi Coppa Italian kolmannen kierroksen ottelussa 27. lokakuuta 2010 Serie B:n Portogruaroa vastaan, joka päättyi Lazion 3–0-voittoon. Bresciano pelasi Australian joukkueessa Sydneyn olympialaisissa 2000. Hän teki seuraavana vuonna debyyttinsä Australian jalkapallomaajoukkueessa. 16. marraskuuta 2005 Bresciano teki tärkeän maalin MM-karsintaottelussa Uruguayta vastaan. Australia voitti lopulta kaksiosaisen karsinnan rangaistuspotkukilpailussa ja selvisi Saksan MM-kisoihin 2006. Bresciano pelasi kaikissa Australian neljässä lopputurnausottelussa mutta koko ottelun vain neljännesvälierässä Italiaa vastaan. Bresciano kuului Australian kokoonpanoon Etelä-Afrikan vuoden 2010 MM-kisoissa, jossa Australia jäi alkulohkoon eikä päässyt jatkopeleihin. Hän pelasi urallaan 84 maaottelua ja teki niissä 13 maalia vuosina 2001–2015. == Lähteet == Luokka:Australialaiset jalkapalloilijat Luokka:Vuonna 1980 syntyneet Luokka:Elävät henkilöt
Charles Swann

Charles Swann on henkilöhahmo Marcel Proustin teoksesta Kadonnutta aikaa etsimässä. Punatukkainen ja vihreäsilmäinen dandy, hänellä on parta ja monokkeli ja hän on erittäin hienotunteinen ja elegantti. Swann on sitä miestyyppiä, jotka ovat tyylikkäitä, hienokäytöksisiä, ja jotka eivät pidä isoa ääntä suhteistaan. Kuitenkin hän on myös Walesin prinssin hyvin läheinen ystävä. Swann asuu nuoruudessaan Pariisissa sijaitsevan Orléansin rantakadun erässä isossa yksityistalossa. Kun hän tapaa Odette de Crécyn niin hän yhä asuu samassa talossa. Hän rakastuu hullaantuen Odetteen. Tämä rakastumistarina muodostaa suuren osan niteestä ”Swannin tie”, teoksessa Kadonnutta aikaa etsimässä. Eräät taideteokset ovat inspiroineet Proustin luovaa työtä Swannin henkilökuvaa kirjoitettaessa. Luinin maalauksessa ”Kuninkaiden kumarrus”, vaaleatukkainen tietäjä on esimerkiksi ollut erittäin todennäköinen hahmo Swannin ulkonäön rakentamisessa. Avioiduttuaan Odetten kanssa he muuttavat Acacias-puistokadulle ja saavat tyttären. Tytär, Gilberte, johon kertoja Marcel rakastuu, avioituu kertojan parhaan ystävän Robert de Saint-Loupin kanssa. Luokka:Kadonnutta aikaa etsimässä -romaanisarjan henkilöhahmot
Oozaru

Oozaru on Akira Toriyaman luoma mangahahmo, joka esiintyy Dragon Ball-, Dragon Ball Z- ja Dragon Ball GT -sarjoissa. Jos hahmo haluaa muuttua oozaruksi eli jättiapinaksi, pitää olla täysikuun aika, hahmon pitää kuulua saiyalaisten rotuun ja sillä täytyy olla häntä. Vegeta muuttui oozaruksi taisteltuaan Gokua vastaan. Hän loi kuun taivaalle, katsoi sitä ja muuttui. Oozaru muuttuu takaisin, jos sen häntä leikataan tai se katkeaa. Häntä kasvaa takaisin vain kerran. thumb|250px|Kultainen jättiapina Golden oozaru on voimakkaampi jättiapina, joka nähdään vain Dragonball GT:ssä. == Aiheesta muualla == * Daizenshuu - Sayalaisten muodonmuutos Luokka:Dragon Ball -hahmot
Jaouhar Mnari

Jaouhar Mnari (, s. 8. marraskuuta 1976 Monastir, Tunisia) on tunisialainen entinen jalkapalloilija. Puolustavana keskikenttäpelaajana pelannut Mnari vietti koko uransa Tunisiassa ja Saksassa. Hän saavutti urallaan Afrikan mestaruuden vuonna 2004. ==Ura== Mnari aloitti jalkapalloilun 12-vuotiaana junioriseuratasolla kotikaupungissaan Monastirissa."Kaka imponiert mir" bundesliga.de 6.3.2008 Viitattu 9.12.2009 Myöhemmin hän nousi US Monastirin edustusjoukkueeseen, josta Mnari siirtyi viiden kauden jälkeen Tunisian menestyneimpään seuraan Espéranceen vuonna 2001. Joukkueen riveissä Mnari voitti kolme Tunisian-mestaruutta vuosina 2002, 2003 ja 2004. Menestyksen myötä saksalaisseura Nürnberg kiinnitti huomionsa Mnariin erityisesti vuoden 2004 Afrikan-mestaruuskisan jälkeen hän sai lisää meriittejä Tunisian voittettua Afrikan mestaruuden. Mnari siirtyi Saksaan vuonna 2005, jossa hän voitti Saksan Cupin vuonna 2007 1. FC Nürnbergin joukkueessa. Mnari pelasi viiden vuoden ajan Nürnbergissä, jonka aikana hänelle kertyi 104 ottelua, joista 88 oli kotimaan sarjaotteluita. Toukokuussa 2010 Mnari siirtyi FSV Frankfurtiin vuoden sopimuksella.FSV Francfort : Mnari a signé footafrica365 25.5.2010 Viitattu 2.6.2010 Hän aloitti kautensa uudessa seurassa aluksi kakkosjoukkueessa pelattuaan yhden ottelun Regionalligassa. Sittemmin 11. syyskuuta 2010 Mnari pelasi ensimmäisen sarjaottelun Frankfurtin paidassa kotiottelussa Fortuna Düsseldorfia vastaan. Hän myös päätti uransa kauden jälkeen Frankfurtin paidassa. ==Maajoukkue== Mnarin ensimmäinen maaottelu oli 21. elokuuta 2002 Ranskaa vastaan. Vuonna 2004 hän oli voittamassa Tunisian joukkueessa Afrikan-mestaruutta. Vuoden 2006 MM-kisoissa hän pelasi kaikissa Tunisian kolmessa ottelussa ja teki yhden maalin Espanjaa vastaan. Hän pelasi 63 maaottelua, joissa hän teki kolme maalia. ==Saavutukset== ===Seurajoukkueissa=== * Tunisian mestaruus (3): 2002, 2003, 2004 * Saksan Cup: 2007 ===Maajoukkueessa=== * Afrikan–mestaruus: 2004 == Tilastot == Seura Kausi Liiga Cup Eurocup Yhteensä Ottelut Maalit Ottelut Maalit Ottelut Maalit Ottelut Maalit US Monastir 1996–2001 - - - - - - - - Yhteensä - - - - - - - - Espérance ST 2001–2002 19 1 - - - - 19 1 2002–2003 - - - - - - - - 2003–2004 - - 4 1 14 3 18 4 2004–2005 26 3 - - 8 1 34 4 Yhteensä 45 4 4 1 22 4 71 9 1\. FC Nürnberg 2005–2006 23 1 3 1 - - 26 2 2006–2007 23 3 4 0 - - 27 3 2007–2008 21 0 2 0 4 0 27 0 2008–2009 18 0 2 0 - - 20 0 2009–2010 3 0 1 0 - - 4 0 Yhteensä 88 4 12 1 4 0 104 5 FSV Frankfurt 2010–2011 8 0 - - - - 8 0 Yhteensä 8 0 - - - - 8 0 Uralla yhteensä 141 8 16 2 26 4 183 14 ==Lähteet== ==Aiheesta muualla== *Jaouhar Mnari Weltfussball.dessä *Jaouhar Mnari Transfermarktissa *Jaouhar Mnari National Football Teams.comissa Luokka:Tunisialaiset jalkapalloilijat Luokka:Jalkapallon Afrikan mestarit Luokka:Vuonna 1976 syntyneet Luokka:Elävät henkilöt
Havaijinkitara

Havaijinkitaraksi kutsutaan Havaijilla 1880-luvulla syntynyttä kitaran soittotyyliä, jossa kitaraa pidetään lappeellaan sylissä ja sen kieliä liu'utetaan metallitangolla tai -putkella. Soittotyylin keksimisen jälkeen alettiin valmistaa erityisesti tähän tarkoitukseen soveltuvia kitaramalleja. Termiä käytetään englanninkielisissä sanakirjoissa usein myös havaijinkitaroista edelleen kehitettyjen steel-kitaramallien synonyymina. == Historia == Kitara rantautui Havaijille 1800-luvun alussa eurooppalaisten merimiesten mukana ja havaijilainen kitaramusiikki sai alkunsa vuoden 1832 tienoilla, jolloin kuningas Kamehameha III palkkasi meksikolaisia ja espanjalaisia karjapaimenia. Havaijinkitaran steel-soittotyylin keksijästä on useampia tarinoita. J. D. Bisignanin mukaan tyylin keksi 1890-luvun puolivälissä havaijilainen koulupoika Joseph Kekuku kävellessään rautatiekiskojen vierellä portugalilaisen kitaransa kanssa. Tarinan mukaan hän löysi radalta pultin ja alkoi liu'uttaa sitä kitaransa kieliä pitkin. Myöhemmin hän opetteli soittamaan kitaraansa liu'uttaen veitsen terää kielillä. Hän myös vaihtoi kitarankielet metallisiin kieliin ja korotti ne, etteivät ne osuisi kaulan kohoumiin. Muina kandidaatteina tyylin keksijöiksi pidetään intialaista merimiestä Gabriel Davionia vuoden 1885 tienoilla tai portugalilaislähtöistä James Hoaa. Kekukun kerrotaan kuitenkin kiertäneen Yhdysvaltoja ja jopa Eurooppaa aina kuolemaansa asti vuonna 1932 opettaen ja popularisoiden havaijilaisen steel-kitaran soittoa. Havaijilainen musiikki nousi amerikkalaisten suosioon 1920- ja 1930-luvuilla, jolloin tunnettuja kitaristeja olivat Sol Hopii ja Gabby Pahinui. Soitinta alettiin sähköistää 1930-luvulla, jolloin alkuperäisen havaijinkitaran akustinen koppa jäi tarpeettomaksi ja aiheutti itse asiassa äänen kiertämisongelman. Sähköistettyä, kaikukopatonta versiota alettiin sittemmin kutsua steel- kitaraksi (true lap steel). == Katso myös == Steel-kitara == Lähteet == Luokka:Kitara Luokka:Havaijilainen musiikki
Nokia 6680

Nokia 6680 on Nokian valmistama, kahdella kameralla ja verkko-ominaisuuksilla varustettu 3G-puhelin. Se esiteltiin alkuvudesta 2005. Tässä mallissa on 262 144 väriä tukeva, 176 × 208 pikselin tarkkuuksinen, 2,1 tuuman näyttö. Puhelimella voi lukea mukana tulevilla ohjelmilla mm. PDF-, Word-, Excel- ja PowerPoint-tiedostoja. Multimediaominaisuuksina puhelin sisältää video- ja kuvanmuokkausohjelmat sekä MP3-soittimen. Tekniikaltaan 6680 vastaa Nokian 6630-mallia, mutta 6680:ssa on ylimääräinen videopuhelukamera ja useampivärinen näyttö.http://www.gsmarena.com/nokia_6680-1045.php == Katso myös == * Luettelo Nokian tuotteista == Lähteet == == Aiheesta muualla == * Käyttöohjeet Luokka:Nokian matkapuhelimet Luokka:Vuoden 2005 matkapuhelimet
Fernanda Ribeiro

Maria Fernanda Moreira Ribeiro (lausutaan , s. 23. kesäkuuta 1969 Penafiel, Portugali) on portugalilainen kestävyysjuoksija. Ribeiro voitti 1987 nuorten Euroopan mestaruuden 3 000 metrin juoksussaEuropean Junior Championships (Women). Seuraavana vuonna hän sijoittui nuorten maailmanmestaruuskilpailuissa toiseksi 3 000 metrillä ja osallistui Soulin olympialaisiin. Vuonna 1994 Ribeiro voitti 3 000 metriä sisäratojen EM-kilpailuissa Pariisissa ja 10 000 metrin juoksun Helsingin EM-kilpailuissa. Seuraavana vuonna Göteborgin MM- kisoissa hän voitti 10 000 metriä ja sijoittui hopealle 5 000 metrin juoksussa. Seuraavana vuonna hän voitti Tukholmassa sisäratojen Euroopan mestaruuden 3 000 metrillä. Atlantan olympialaisissa hän kävi 10 000 metrin loppukilpailussa rajun taistelun Kiinan Wang Junxian kanssa. Wang oli viimeisen kierroksen alkaessa 20 metriä edellä Ribeiroa, mutta Ribeiro onnistui saavuttamaan ja ohittamaan Wangin loppusuoralla. Olympialaisten jälkeen hän suoritti pyhiinvaelluksen Fátimaan. 1997 Pariisin sisäratojen MM- kisoissa Ribeiro sijoittui pronssille 3 000 metrillä. Saman vuoden Ateenan MM- kisoissa hän voitti hopeaa 10 000 metrillä ja pronssia 5 000 metrillä. 1998 hän saavutti sisäratojen EM-hopeaa 3 000 metrillä sekä Budapestin EM-kisoissa hopeaa 10 000 metrillä. Ribeiro voitti vielä olympiapronssia Sydneyn olympialaisissa 2000 ja osallistui Ateenan olympialaisiin 2004. Ribeiro työskentelee nykyisin Porton kaupungintalolla kaupunginjohtajan urheiluneuvonantajana. Barcelonan EM-kilpailuissa 2010 hän osallistui maratonille, mutta keskeytti. ==Lähteet== * === Viitteet === Luokka:Portugalilaiset kestävyysjuoksijat Luokka:Portugalilaiset olympiavoittajat Luokka:Vuonna 1969 syntyneet Luokka:Elävät henkilöt
Edam (juusto)

Edam on vaaleankeltaista kypsytettyä juustoa, jossa on perinteisesti punainen parafiinikuori. Juusto on alun perin kotoisin pohjoishollantilaisesta Edamin kaupungista. ==Historia== Edam on saanut nimensä Pohjois-Hollannissa sijaitsevan Edamin kaupungin mukaan, joka on jo pitkään tunnettu juustojen kauppapaikkana. Juustoa on viety ulkomaille kaupungin sataman kautta, josta se levisi ympäri maailmaa alankomaalaisten laajojen kauppaverkostojen mukana. Juuston valmistustavan takia edam säilyi hyvin ja sitä saatettiin kuljettaa laivoilla pitkiä matkoja. Nimeä edam alkoivat käyttää itse asiassa Saksan Reininmaalta lähtöisin olevat kauppiaat, jotka viittasivat juustoon sen vientisataman mukaan. Historiallisissa lähteissä ensimmäinen viite juustoon on vuodelta 1439. Juustolla ei ole nimisuojaa ja siitä onkin valmistettu sittemmin useita eri muotoja ulkomailla. Suomessa Valio alkoi valmistaa edamia Viipurin meijerillä vuonna 1925. ==Valmistus ja käyttö== Edamia myydään nykyisin pääasiassa kahtena eri tyyppinä. Alankomaissa juustoa valmistetaan edelleen maatiloilla perinteiseen tapaan, mutta ulkomailla yleisiä ovat teollisesti tuotetut edamjuustot. Suurin piirtein 1600-luvun paikkeilla alankomaalaisia juustoja, kuten edamia ja goudaa alettiin upottaa kuumaan heraan juuston puristamisen ja suolaamisen jälkeen. Menetelmä paransi juuston säilyvyyttä merkittävästi. Edamille ominaisena pidetty piirre on ollut sen punainen kuori. Aikanaan väri saatiin aikaan kasvisten siemenistä, mutta nykyisin siihen käytetään vahaa. Perinteiseen tapaan valmistetut edamjuustot ovat pyöreitä painoltaan 1–1,5 kiloa. Nykyisin juuston valmistamiseen käytetään pääasiassa pastöroitua lehmänmaitoa. Tavallinen kypsymisaika on noin kolme kuukautta. Teollisesti tuotetut juustot ovat tavallisesti rakenteeltaan kumisempia. Edamin käyttö on nykyisin suosittua etenkin aamiaisen yhteydessä. Etenkin nuorta juustoa voidaan myös sulattaa ja raastaa. Alankomaissa juustoa saatetaan tarjoilla suklaan ja munien kanssa. == Lähteet == == Aiheesta muualla == Luokka:Lehmänmaitojuustot Luokka:Alankomaalaiset juustot Luokka:Seulonnan keskeiset artikkelit
Synkkää jynkytystä

Synkkää jynkytystä EP (TIK-7) on suomalaisen metalliyhtye Lyijykomppanian ensimmäinen julkaistu äänite vuodelta 1991. EP:n kappaleet on laulettu suomeksi, paitsi ruotsiksi laulettu avausraita ”Öljyn kaiku”. EP:n kappaleet julkaistiin uusina miksauksina vuonna 1992 kokoelmalevyllä Lyijykomppania, joka sisälsi Synkkää Jynkytystä -EP:n lisäksi ”Ohjelmanjulistus”-singlen, sekä uuden saksankielisen kappaleen ”Der Tiergesang”, joka päätyi hieman muokattuna suomenkielisenä versiona vuonna 1993 ilmestyneelle Uimakoulu-albumille nimellä ”Jahtilaulu”. == Kappaleet == Sovitukset Lyijykomppania. A-puoli # # B-puoli # # == Kokoonpano == * Timo Rautiainen – laulu, kitara * Olli Jaatinen – basso, taustalaulu * Esa Moilanen – rummut, laulu == Lähteet == * finnmusic == Aiheesta muualla == * * Luokka:Vuoden 1991 EP:t Luokka:Lyijykomppanian albumit Luokka:Tuomo Valtosen tuottamat albumit
Aku Ankan juhlasarjat 8

Aku Ankan juhlasarjat 8 on Aku Ankan juhlasarjat -kirjasarjan kahdeksas osa. Kirja sisältää Carl Barksin tarinoita 40-, 50- ja 60-luvuilta. Joukossa on Suomessa aikaisemmin julkaisematon tarina Aku Ankan atomipommi (Donald Duck's Atom Bomb). Erikoisuutena kirjassa on julkaistu Barksin ainoa Mikki Hiiri -aiheinen tarina Punaisen hatun arvoitus (The Riddle of the Red Hat). Puolet kirjassa julkaistuista tarinoista julkaistaan ensimmäistä kertaa Suomessa alkuperäisessä asussaan. Tämän kirjan kansikuvana on Barksin öljyvärityö In Uncle Walt's Collectery vuodelta 1985. Kirjan esipuheina on Pekka Tuliaran kirjoittama artikkeli Carl Barks ja Mikki Hiiri, josta käy ilmi mitä yhteistä Barksilla ja Mikillä on, sekä Markku Kivekkään kirjoittama arkitteli Muumion sormuksen kadonneet sivut, jossa esitellään Muumion sormus (The Mummy's Ring) -tarinan kolme sivua alkuperäisessä asussaan sekä syyt sivujen katoamiseen. == Tarinat == Tarinakoodi Suomenkielinen nimi Alkukielinen nimi Suomentaja Sivuja W OS 29-01 Muumion sormus The Mummy's Ring Jukka Heiskanen 28 W OS 79-01 Punaisen hatun arvoitus The Riddle of the Red Hat Markku Saarinen 11 W OS 1184-02 Tulevaisuuden kaupunki Monsterville Soile Kaukoranta 10 W CGW Y 1-01 Aku Ankan atomipommi Donald Duck's Atom Bomb Jukka Heiskanen 8 W OS 1047-04 Lypsylaulut Milktime Melodies Soile Kaukoranta 7 W US 45-01 Kultahanhien saari Isle of Golden Geese Seppo Kaitila 23 W WDC 94-02 Rannikon turva Donald of the Coast Guard Markku Saarinen 10 W WDC 281-02 Vanha kauna janottaa Feud and Far Between Soile Kaukoranta 10 W WDC 75-01 Kalkkunapäivällinen Turkey Trouble Markku Saarinen 10 W WDC 273-01 Aku Ankka seuramatkalla A Duck's-eye View of Europe Soile Kaukoranta 10 W WDC 266-02 Ratsupoliisikokelas Stalwart Ranger Markku Kivekäs 10 W USGD 1-02 Mississipin Kultataala Fantastic River Race Jukka Lindfors 20 == Lähteet == * Aku Ankan juhlasarjat 8, Helsinki Media Sarjakuvat, 1998 * I.N.D.U.C.K.S. Luokka:Carl Barks -kokoelmat Luokka:Vuoden 1997 kirjat
DVD Shrink

DVD Shrink on ilmainen DVD-levyjen kopiointiohjelma, jolla voi saada DVD- elokuvan mahtumaan yhdelle yksikerroksiselle DVD-levylle. Sillä voi valita, mitä tallennetaan, tai jättää pois esimerkiksi valikot, lisämateriaalit, vieraskieliset tekstitykset ja/tai ääniraidat. Lisäksi ohjelma mahdollistaa pakkaustason valinnan DVD-levyn eri osille, esimerkiksi valikoille, itse elokuvalle ja lisämateriaalille. Ohjelma ei suorita pakkausta ollenkaan, jos valitut videomateriaalit mahtuvat kohdelevylle ilman pakkausta. Siirron tietokoneelle voi myös suorittaa kokonaan ilman pakkausta (No Compression), jolloin videoleike on bitintarkasti samanlaatuinen alkuperäisen kanssa. DVD:n voi joko niin sanotusti siirtokopioida tietokoneelle DVD-tiedostoina (.IFO, .BUP, .VOB) tai ISO tiedostona, tai kopioida suoraan uudelle DVD:lle. Ohjelmalla luodut kopiot voi tehdä valinnan mukaan joko aluekoodittomiksi tai tiettyyn aluekoodiin sidotuiksi. Ohjelmassa voi myös valita, minkä ääniraidan DVD-soitin toistaa oletuksena, vai päättääkö soitin itse minkä raidan se toistaa. Ohjelman kopiointiosa ei kykene murtamaan uusien DVD-levyjen suojauksia, joten epästandardisti suojattujen DVD-levyjen kopiointiin vaaditaan erillinen niin sanottu rippausohjelma. Ohjelma on englanninkielinen. ==Ohjelman nykytila== Ohjelman kehitys on lopetettu yli vuosikymmen sitten, eikä sen valmistaja enää valvo asennusohjelmien oikeellisuutta. Ohjelmalle on perustettu keskustelualueita AV-alaan erikoistuneille keskustelufoorumeille. Foorumeilla jaetaan lisätietoa ohjelman oikeasta asennustavasta sekä asennuspakettien turvallisista latauspaikoista. ==Aiheesta muualla== * DVD Shrinkin käyttöohje * DVD Shrinkin suomenkielinen lataussivu käyttäjäarvosteluineen Luokka:Windows-ohjelmat
Rachael Leigh Cook

Rachael Leigh Cook (s. 4. lokakuuta 1979 Minneapolis, Minnesota, Yhdysvallat) on yhdysvaltalainen näyttelijä. Cookin aloitti mallina kymmenvuotiaana, ja näyttelemään hän pääsi vuoden 1995 elokuvassa Lastenlikkojen klubi. 1990-luvun jälkipuoliskolla hän esiintyi erinäisissä vähemmälle huomiolle jääneissä elokuvarooleissa, kunnes sai naispääosan vuoden 1999 romanttisesta nuortenkomediasta Sinussa on se jokin. Cookin 2000-luvun elokuviin lukeutuvat muun muassa Texas Rangers (2001), Josie and the Pussycats (2001) ja Neiti Etsivä (2007). Vuonna 2005 Cook esiintyi HBO:n minisarjassa Into the West (2005), ja vuosina 2012–2015 hän esiintyi naispääosassa rikosdraamasarjassa Perception, jota tehtiin kolme tuotantokautta. Cook on ollut vuodesta 2004 lähtien naimisissa näyttelijä Daniel Gilliesin kanssa. Heillä on kaksi lasta: vuonna 2013 syntynyt tytär ja 2015 syntynyt poika. == Osittainen filmografia == * Lastenlikkojen klubi (1995) * Kimppakyyti (1996) * Peloton mies (1998) * Sinussa on se jokin (1999) * Elämäni rakkaani (2000) * Tappakaa Carter (2000) * Batman of the Future: Return of the Joker (äänirooli, 2000) * Conspiracy.com (2001) * Tuhoisa suhde (2001) * Texas Rangers (2001) * Josie and the Pussycats (2001) * Blow Dry – kierot kutriniekat (2001) * Robbery – hullu keikka (2002) * Reflex (2003) * Bookies – hämärä bisnes (2003) * Neiti Etsivä (2007) * The Lodger (2009) * Bob Funk (2009) * Falling Up (2009) * Vampire (2011) * The Family Tree (2011) * Broken Kingdom (2012) * Red Sky (2014) * A Midsummer Night's Dream (2017) * Love Guaranteed (2020) * He's All That (2021) * Spirit Halloween: The Movie (2022) * A Tourist's Guide to Love (2023) == Lähteet == == Aiheesta muualla == Luokka:Yhdysvaltalaiset elokuvanäyttelijät Luokka:Amerikanitalialaiset Luokka:Vuonna 1979 syntyneet Luokka:Elävät henkilöt
Socket AM2

Socket AM2 on maaliskuussa 2006 julkaistu suoritinkanta AMD Athlon 64- ja AMD Sempron-prosessoreille. Se on suunniteltu massamarkkinoille työpöytäkoneisiin korvaamaan vanhemmat Socket 939- ja Socket 754-suoritinkannat. Kanta sisältää johdotukset kahdelle 64-bittiselle DDR2-muistikanavalle sekä yhdelle HyperTransport-väylälle. Se otettiin käyttöön koska vanhemmat Socket 939 ja Socket 754 eivät tukeneet DDR2-muistia. Ohjelmat toimivat AM2-kantaisilla suorittimilla 7% nopeammin kuin Socket 939-kantaisilla suorittimilla.http://www.anandtech.com/cpuchipsets/showdoc.aspx?i=2741&p;=9 http://www.anandtech.com/cpuchipsets/showdoc.aspx?i=2738&p;=6 Osa Opteron- nimellä kulkevista palvelinsuorittimista voidaan asentaa AM2-suoritinkantaan.http://www.amd.com/gb- uk/Processors/ProductInformation/0,,30_118_8826_9384~111161,00.html#111182 == Lähteet == Luokka:Suoritinkannat
AM2

AM2 voi tarkoittaa: * AMD:n kehittämää suoritinkantaa Socket AM2:ta * Segan videopelien kehitys- ja tutkimusryhmää Sega-AM2
Gojira

Gojira on vuonna 1996 perustettu ranskalainen metalliyhtye. == Historia == Yhtyeen musiikissa on vaikutteita muun muassa death metallista, thrash metallista, groove metallista ja progressiivisesta metallista. Sanoituksissa on filosofisia ja luonnonläheisiä teemoja. Bayonnessa perustettu yhtye äänitti useita demoja ennen vuotta 2000, jolloin ensimmäinen albumi äänitettiin. Ensimmäiset albumit olivat itsekustanteisia ja varsinaisena menestyksenä pidetään vuonna 2012 julkaisua albumia L’Enfant sauvage, jolloin yhtye teki sopimuksen Roadrunner Recordsin kanssa. Yhtye toimi aluksi nimellä Godzilla, mutta joutui tekijänoikeudellisista syistä vaihtamaan nimensä Gojiraksi ennen ensimmäisen albumin julkaisua. Gojira on Rōmaji-kirjoitusta ja tarkoittaa Godzillaa. Kappale "Amazonia" on kirjoitettu ympäristöaktivismia varten ja yhtye aloitti varojenkeruun Brasilian alkuperäiskansoille. Kappaleessa kerrotaan Amazonin sademetsän tuhoutumisesta. Yhtye esiintyi vuonna 2024 Ranskan olympialaisten avajaisissa, joka oli ensimmäinen metalliyhtyeen esiintyminen olympialaisissa. Yhtye esitti oopperalaulaja Marina Viottin kanssa kappaleen "Ah! Ça Ira", joka oli suosittu Ranskan vallankumouksen aikana. == Jäsenet == ;Nykyiset jäsenet * Joseph Duplantier – laulu, kitara (1996–) * Mario Duplantier – rummut (1996–) * Christian Andreu – kitara (1996–) * Jean-Michel Labadie – basso (2001–) ;Entiset jäsenet * Alexandre Cornillon − basso (1996–2001) == Kuvia == File:W0838-Hellfest2013 Gojira ChristianAndreu 71189.JPG|Christian Andreu File:W0839-Hellfest2013 Gojira JeanMichelLabadie 71166.JPG|Jean-Michel Labadie File:W0840-Hellfest2013 Gojira JosephDuplantier 71163.JPG|Joseph Duplantier File:W0841-Hellfest2013 Gojira MarioDuplantier 71210.JPG|Mario Duplantier == Diskografia == === Albumit === * * * * * * * ===EP:t=== * * ===Livealbumit=== * * * === Demot === * * * * Kaikki demot on julkaistu Godzilla-nimen alla. ==Gojira Suomessa== *2. heinäkuuta 2006, Tuska Open Air, Helsinki *27. lokakuuta 2008, Nokia Factory, Helsinki *26. kesäkuuta 2009, Tuska Open Air, Helsinki *4. kesäkuuta 2012, Sonisphere, Helsinki *24. lokakuuta 2012, Nosturi, Helsinki *28. toukokuuta 2014, Sonisphere, Helsinki *16. kesäkuuta 2015, The Circus, Helsinki *3. heinäkuuta 2016, Tuska Open Air, Helsinki *5. maaliskuuta 2017, The Circus, Helsinki *30. kesäkuuta 2018, Tuska Open Air, Helsinki *19. heinäkuuta 2022, Black Box, Helsinki *29. kesäkuuta 2023, Provinssi, Seinäjoki *30. kesäkuuta 2023, Tuska Open Air, Helsinki == Lähteet == == Aiheesta muualla == * Gojiran viralliset sivut Luokka:Ranskalaiset progressiiviset metalliyhtyeet Luokka:Ranskalaiset tekniset death metal -yhtyeet
Markus Rosenberg

Nils Markus Rosenberg (s. 27. syyskuuta 1982 Malmö, Ruotsi) on uransa lopettanut ruotsalainen jalkapalloilija, pelipaikaltaan hyökkääjä. Hän edusti Allsvenskanissa pelaavaa Malmö FF:ää. Rosenberg aloitti ammattilaisuransa vuonna 2001 synnyinkaupunkinsa seuran Malmö FF:n riveissä, jossa oli pelannut myös junioriuransa. Läpimurtonsa hän teki neljännellä ammattilaiskaudellaan vuonna 2004 ollessaan lainapelaajana Halmstads BK:ssa. Hän teki Halmstadissa 26 Allsvenskan-ottelussa 14 maalia ja voitti liigan maalikuninkuuden kahden maalin erolla Malmön Afonso Alvesiin. Rosenberg palasi Malmön riveihin syksyllä 2004 ja voitti talvikaudella 2004–2005 ensimmäistä kertaa pelatun Royal Leaguen maalikuninkuuden seitsemällä osumallaan. Heinäkuussa 2005 Allsvenskan-kauden ollessa kesken alankomaalaisseura Ajax hankki hänet riveihinsä 5,3 miljoonan euron siirtosummalla. Ensimmäisellä Eredivisie- kaudellaan Rosenberg teki 12 maalia ja oli jaetulla seitsemännellä sijalla liigan maalipörssissä; seuransa sisällä hän oli toiseksi paras maalintekijä Klaas-Jan Huntelaarin jälkeen. Tammikuun 2007 siirtoikkunassa Rosenberg siirtyi Saksan Bundesliigaan Werder Bremeniin, jossa pelasi vuoteen 2012 asti. Kauden 2010–2011 hän pelasi lainalla Espanjan Primera Divisiónissa Racing Santanderissa. Elokuussa 2012 hän siirtyi vapaana pelaajana Englannin Valioliigassa pelaavaan West Bromwich Albioniin. Rosenberg pelasi WBA:ssa noin puolentoista kauden aikana 28 Valioliigan ottelua maaleitta. Helmikuussa 2014 hän palasi Malmö FF:ään, jossa voitti mestaruuden heti samana vuonna. Ruotsin maajoukkueessa Rosenberg pelasi 33 ottelua ja teki kuusi maalia vuosina 2005–2012. Hän teki ensiesiintymisensä tammikuussa 2005 pelatussa ottelussa Etelä-Koreaa vastaan. Hän kuului Ruotsin joukkueeseen Saksan MM-kisoissa 2006, muttei saanut kisoissa yhtään peliaikaa. Rosenberg oli mukana myös EM- kilpailuissa 2008. == Saavutukset == :Päivitetty 29. elokuuta 2015. Ajax * KNVB-cup: 2005–2006 * Alankomaiden supercup: 2005, 2006 Werder Bremen * Saksan cup: 2008–2009 Malmö * Allsvenskan: 2014 * Ruotsin supercup: 2014 == Lähteet == == Aiheesta muualla == *Markus Rosenberg footballdatabase.com:n tietokannassa Luokka:Ruotsalaiset jalkapalloilijat Luokka:Vuonna 1982 syntyneet Luokka:Elävät henkilöt
Liikehermo

Liikehermo on lihaksia hermo-lihasliitoksin hermottavien liikehermosolujen aksonien muodostama hermosolukimppu, joka välittää hermoimpulsseja keskushermostosta hermottamiinsa lihaksiin. Liikehermo on toinen kahdesta hermotyypistä, toinen on tuntohermo. Luokka:Hermosto
Mendeed

Mendeed oli skotlantilainen metalcore-yhtye. == Historia == Yhtyeen jäsenet tapasivat toisensa Dumbarton Academyssa ja kokeilivat eri tyylejä ennen päätymistä metalcoreen. Vuonna 2002 yhtye julkaisi EP-levyn Killing Something Beautiful. Yhtye allekirjoitti vuonna 2003 levytysopimuksen Rising Recordsin kanssa. Yhtyeen minialbumi From Shadows Came Darkness julkaistiin syyskuussa 2004. Julkaisua seurasivat EP:t Beneath a Burning Sky (2005) ja Act of Sorrow (2005). Varsinainen ensilevy This War Will Last Forever julkaistiin kesäkuussa 2006. Syyskuussa 2007 yhtye ilmoitti hajoamisestaan johtuen ratkaisemattomasta kiistasta managerinsa kanssa. ==Diskografia== ===Albumit=== * * * ===EP:t=== * * * * * ===Singlet=== * * * == Jäsenet == *David Proctor – laulu *Chris Lavery – basso, laulu *Steven Nixon – kitara *Steph Gildea – kitara *Kevin Matthews – rummut == Lähteet == == Aiheesta muualla == * * * Luokka:Brittiläiset metalcoreyhtyeet
Peugeot 4007

Peugeot 4007 on Peugeot’n vuosina 2007–2012 valmistama crossover-tyyppinen automalli. Autoa valmistettiin Mitsubishin tehtaalla Japanissa, ja sen sisarmallit olivat Mitsubishi Outlander ja Citroën C-Crosser. Samalle pohjalevylle perustuvat myös Mitsubishi Lancer, Dodge Caliber ja Jeep Compass sekä Patriot. Peugeot 4007:n korvasi pienempi 4008, joka sekin on kehitetty yhteistyössä Mitsubishin kanssa. 4007:ssä käytetään uusinta dieseltekniikkaa, joka mahdollistaa myös osittaisen biodieselin käytön. Moottorivalikoissa on aluksi PSA-konsernin oma 2,2-litrainen HDi-moottori, jonka suoritusarvot ovat alustavien tietojen mukaan 115 kilowattia (156 hv) 380 newtonmetrin vääntömomentilla. == Lähteet == == Aiheesta muualla == 4007 Luokka:J-segmentin autot Luokka:2000-vuosikymmenen autot Luokka:2010-luvun autot
Odette

Odette on eräs henkilöhahmo Marcel Proustin teoksessa Kadonnutta aikaa etsimässä. Odetten tyttönimi ei tule teoksen aikana esille, mutta se tiedetään, että hän on ollut nuoruudessaan mallina taiteilija Elstirille Nizzassa tekaistulla nimellä Miss Sacripant. Voidaan todeta, että hän on viettänyt taiteellista elämää, poseerannut alasti ja ehkä toiminut prostituoituna, josta hänen liikanimensä ”Sacripant”. Hän avioituu ensimmäisen kerran Pierre Saylor de Verjusin, Crécyn kreivin kanssa. Kreivi on aristokraatti, mutta verraten köyhä. Sittemmin he eroavat. Kertoja Marcel kohtaa Odetten lapsena setänsä Adolphen luona. Odette on ”Ruusujen daami, joka eittämättä on sedän elättämä. Odette tekee voimakkaan vaikutuksen kertojaan, joka ei ymmärrä kuin hyvin paljon myöhemmin, että kyseinen nainen oli juuri Odette. Kun Swann kohtasi Odetten Verdurinien salongissa, häntä kutsuttiin nimellä Odette de Crécy. Heidän seurustelunsa ja sittemmin avioliittonsa järkytti Combrayn porvaristoa, joka ei voinut ymmärtää niin erisäätyisten ihmisten avioliittoa. Swannin rakkaustarina Odetten kanssa käsittää luvun Swannin rakkaus teoksen osassa ”Swannin tie”. Rakkauden sokaisema Swann ei nähnyt, että Odette oli ”helppo nainen”, ja kesti kauan ennen kuin Swann rohkeni tehdä tälle ehdotuksiaan. Swann pyytää Odettea vaimokseen vasta, kun hän ei enää rakasta tätä. Odette ehkä pettää miestään joidenkin rakastajiensa kanssa. Odette perustaa salongin, josta tulee vähitellen seurapiirien loistavin. Hänen taiteellinen makunsa, joskus jopa vulgaari, hienostuu Swannin vaikutuksesta. Swannin kuoltua hänellä ei ole vaikeutta jatkaa sosiaalista nousuaan avioitumalla Forchevillen kreivin kanssa. Tultuaan Odette de Forchevilleksi, hyvin varakkaaksi, hän saattaa naittaa tyttärensä Gilberten kreivi Robert de Saint-Loup’lle. Näin hän saattaa yhteen Swannin tien ja Guermantesin tien Jälleenlöydetty aika -niteen lopulla. Luokka:Kadonnutta aikaa etsimässä -romaanisarjan henkilöhahmot
ATRAC

ATRAC () on Sonyn kehittämä häviöllinen äänenpakkausmenetelmä, jota käytetään MiniDisceissä ja muissa Sonyn soittimissa. ATRAC kehitettiin vuonna 1992, tehokkaammat ATRAC3 ja ATRAC3plus seurasivat vuosina 1999 ja 2002. Sonyn sisäiset testit ovat osoittaneet, että 64 kbit/s ATRAC3plus on äänenlaadultaan yhtä hyvä kuin 128 kbit/s MP3. Näissä testeissä tosin on saatettu käyttää puolueellista koemateriaalia. Toisissa testeissä on todettu, että muut ATRAC- versiot ovat äänenlaadullisesti heikompia kuin muut modernit koodekit (MP3, AAC, Vorbis). Sonyn digitaalisten äänisoittimien mukana tulee SonicStage- ohjelmisto, joka vaaditaan tiedostojen muuntamiseksi ATRAC3plus-formaattiin. Ohjelmiston voi ladata myös internetistä. == Lähteet == Luokka:Äänikoodekit Luokka:Tietotekniikan tuotemerkit
Driller Killer

Driller Killer on ruotsalainen crust punk ja hard rock -yhtye, joka on perustettu 1993. Yhtye on saanut nimensä Abel Ferraran ohjaamasta elokuvasta The Driller Killer. Driller Killer vuoden 2006 Puntala-rockissa Lempäälässä. == Diskografia == === Studioalbumit === * * * * * * * === Kokoelma-albumit === * === EP:t === * * === Split-albumit === * * * * ==Muusikot== *"Asparagus" 2001–2006, rummut, oik. Johan AspJohan Asp Myscpace *"Adamagecase" tai "Adammunition, kitara, "Adam "Babben" AddamsDiscogs *Klyph Kaputzwekk (oik. Cliff Lundberg), lauluDiscogs *Christ, basso, "Christ Of Fear" ==Lähteet== == Aiheesta muualla == * Haastattelu * Yhtyeen kotisivu * The 4QMangrenaden levyarvostelu ja musiikin luonnehdinta Luokka:Ruotsalaiset hardcore punk -yhtyeet
Moussa Diallo

Moussa Diallo (s. 17. helmikuuta 1955, Pariisi) on malilais-tanskalainen basisti, laulaja ja lauluntekijä, joka on asunut vuodesta 1974 lähtien Kööpenhaminassa. Diallo syntyi Pariisissa ja varttui Bamakossa tanskalaisen äidin ja malilaisen isän kasvattamana. Hän aloitti muusikonuransa soittamalla bassokitaraa paikallisissa yhtyeissä. Diallon tyyli on afrikkalaista maailmanmusiikkia, jossa on vaikutteita myös jazzista ja rockista. Hän on julkaissut useita sooloalbumeja, kuten Diallon (1992), Amoran (1997) ja Chiwaran (2002). == Aiheesta muualla == * Viralliset sivut Luokka:Malilaiset laulajat Luokka:Malilaiset muusikot Luokka:Tanskalaiset basistit Luokka:Tanskalaiset laulajat Luokka:Vuonna 1955 syntyneet Luokka:Elävät henkilöt